CELEX: 62021TN0514
Language: lt
Date: 2021-08-21 00:00:00
Title: Byla T-514/21: 2021 m. rugpjūčio 21 d. pareikštas ieškinys byloje Associazione „Terra Mia Amici No Tap“ / EIB

2021 10 25   
            
            
               LT
            
            
               Europos Sąjungos oficialusis leidinys
            
            
               C 431/43
            
         
      2021 m. rugpjūčio 21 d. pareikštas ieškinys byloje Associazione „Terra Mia Amici No Tap“ / EIB
      
      (Byla T-514/21)
      (2021/C 431/52)
      Proceso kalba: italų
      
         Šalys
      
      
         Ieškovė: Associazione „Terra Mia Amici No Tap“ (Melendugno, Italija), atstovaujama advokato A. Calò
      
         Atsakovas: Europos investicijų bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  konstatuoti, kad Europos investicijų bankas (EIB) padarė klaidą, kai neatsakė į ieškovės asociacijos pateiktą peržiūros prašymą;
               
            
                  —
               
               
                  įpareigoti Europos investicijų banką priimti sprendimą atšaukti TAP AG suteiktą finansavimą;
               
            
                  —
               
               
                  priteisti iš Europos investicijų banko bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Ieškinio pirmasis pagrindas grindžiamas Orhuso konvencijos (1) ir 2006 m. rugsėjo 6 d. Reglamento (EB) Nr. 1367/2006 (2) („Orhuso reglamentas“) pažeidimu.
                  
                              —
                           
                           
                              Ieškovė šiuo klausimu teigia, kad pagal Orhuso konvencijos 10 straipsnio 1 dalį „bet kuri nevyriausybinė organizacija, atitinkanti 11 straipsnyje nustatytus kriterijus, turi teisę pateikti prašymą dėl vidaus peržiūros Bendrijos institucijai ar organui, priėmusiam administracinį aktą pagal aplinkos apsaugos teisę arba įtariamo administracinio neveikimo atveju – tam, kuris turėjo priimti tokį aktą“. Nagrinėjamu atveju EIB turėjo atsakyti per minėto reglamento 10 straipsnyje nustatytus terminas, tačiau to jis nepadarė.
                           
                        
            
                  2.
               
               
                  Ieškinio antrasis pagrindas grindžiamas 2009 m. EIB pareiškimo dėl aplinkos apsaugos bei socialinių principų ir standartų 36 punkto pažeidimu.
                  
                              —
                           
                           
                              Ieškovė šiuo klausimu teigia, kad 36 punkte nurodyta, jog EIB reikalauja, kad visi jo finansuojami projektai atitiktų bent:
                              
                                          —
                                       
                                       
                                          taikytinus nacionalinės aplinkos apsaugos teisės aktus;
                                       
                                    
                                          —
                                       
                                       
                                          taikytinus ES aplinkos apsaugos teisės aktus, visų pirma Poveikio aplinkai vertinimo (PAV) direktyvą ir Gamtos apsaugos direktyvą, taip pat konkretiems ir įvairiems sektoriams taikomas direktyvas;
                                       
                                    
                        
                              —
                           
                           
                              tam tikrų į ES teisė inkorporuotų tarptautinių aplinkos apsaugos konvencijų principus ir standartus.
                              Nagrinėjamu atveju nebuvo tenkinamas nė vienas iš nurodytų punktų.
                              Ieškovė teigia, kad akivaizdūs yra tokie pažeidimai:
                              
                                          a.
                                       
                                       
                                          
                                             ES aplinkos apsaugos teisės aktų, o būtent::
                                          
                                                      a.I
                                                   
                                                   
                                                      Reglamento (ES) Nr. 347/2013 (3) 36 konstatuojamosios dalies, siejamos su jo 4 ir 14 straipsniais (sąnaudų ir naudos analizės nebuvimas);
                                                   
                                                
                                                      a.II
                                                   
                                                   
                                                      Reglamento Nr. 347/2013 31 konstatuojamosios dalies, siejamos su Direktyvos 2011/92/ES (4) 5 straipsnio 1 dalimi ir šios direktyvos IV priedo 1 pastaba (išorinis kumuliacinis poveikis);
                                                   
                                                
                                                      a.III
                                                   
                                                   
                                                      Reglamento Nr. 347/2013 31 konstatuojamosios dalies, siejamos su Direktyvos 2011/92/ES 5 straipsnio 1 dalimi ir šios direktyvos IV priedo 1 pastaba (vidinis kumuliacinis poveikis) – „saliamio smulkinimo“ draudimas;
                                                   
                                                
                                                      a.IV
                                                   
                                                   
                                                      Direktyvos 2011/92/ES 2 straipsnio 1 dalies ir Buveinių direktyvos 6 straipsnio 3 ir 4 dalių;
                                                   
                                                
                                                      a.V
                                                   
                                                   
                                                      Direktyvos 2009/147 (5) 4 straipsnio 4 dalies ir Paukščių direktyvos;
                                                   
                                                
                                                      a.VI
                                                   
                                                   
                                                      Reglamento Nr. 1367/2006 30 konstatuojamosios dalies, siejamos su jo 9 straipsniu ir Poveikio aplinkai vertinimo (PAV) direktyvos 6 straipsniu;
                                                   
                                                
                                                      a.VII
                                                   
                                                   
                                                      Reglamento (ES) Nr. 347/2013 28 konstatuojamosios dalies, siejamos su jo 7 straipsniu (buveinių normos);
                                                   
                                                
                                                      a.VIII
                                                   
                                                   
                                                      SESV 191 straipsnio 1 dalies ir 2009 m. vasario 3 d. EIB direktorių valdybos priimto Pareiškimo dėl aplinkos apsaugos bei socialinių principų ir standartų pažeidimas.
                                                   
                                                
                                    
                                          b.
                                       
                                       
                                          
                                             Italijos teisės aktų, o būtent:
                                          
                                                      b.I
                                                   
                                                   
                                                      Įstatyminio dekreto 42/2004, kuriuo perkeliamas Kraštovaizdžio konvencijos 26 straipsnis;
                                                   
                                                
                                                      b.II
                                                   
                                                   
                                                      Įstatyminio dekreto 42/2004, kuriuo perkeliamas Kraštovaizdžio konvencijos 146 straipsnis;
                                                   
                                                
                                                      b.III
                                                   
                                                   
                                                      1990 m. rugpjūčio 7 d. įstatymo 14b straipsnio (tarpžinybinė konferencija);
                                                   
                                                
                                                      b.IV
                                                   
                                                   
                                                      Ministerijos dekreto, susijusio su aplinkosauginiu suderinamumu 223/14, A57 taisyklės;
                                                   
                                                
                                                      b.V
                                                   
                                                   
                                                      Įstatyminio dekreto 152/06 (skirtinų sankcijų neskyrimas);
                                                   
                                                
                                                      b.VI
                                                   
                                                   
                                                      Baudžiamojo kodekso 452c straipsnio (ekologinė nelaimė).
                                                   
                                                
                                    
                        
            
                  3.
               
               
                  Ieškinio trečiasis pagrindas grindžiamas 2013 m. balandžio 17 d. Europos Parlamento ir Tarybos reglamento Nr. 347/2013 pažeidimu.
                  
                              —
                           
                           
                              Ieškovė šiuo klausimu teigia, kad niekada nebuvo atlikta tinkama sąnaudų ir naudos analizė.
                           
                        
            
         (1)  Konvencija dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais (OL L 124, 2005, p. 4).
      
         (2)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006, p. 13).
      
         (3)  2013 m. balandžio 17 d. Europos Parlamento ir Tarybos reglamentas (ES) Nr. 347/2013 dėl transeuropinės energetikos infrastruktūros gairių, kuriuo panaikinamas Sprendimas Nr. 1364/2006/EB ir kuriuo iš dalies keičiami reglamentai (EB) Nr. 713/2009, (EB) Nr. 714/2009 ir (EB) Nr. 715/2009 (OL L 115, 2013, p. 39).
      
         (4)  2011 m. gruodžio 13 d. Europos Parlamento ir Tarybos direktyva 2011/92/ES dėl tam tikrų valstybės ir privačių projektų poveikio aplinkai vertinimo (OL L 26, 2012, p. 1).
      
         (5)  2009 m. lapkričio 30 d. Europos Parlamento ir Tarybos direktyva 2009/147/EB dėl laukinių paukščių apsaugos (OL L 20, 2010, p. 7).